proxectonos/corpus_dominio_legal_administrativo_tmp huggingface dataset:
RESOLUCIÓN do 10 de febreiro de 2004 pola que se modifican determinados artigos da Resolución do 29 de xullo de 1999, pola que se regula a compulsa e expedición de copias de documentos e achega de documentos ó procedemento na Universidade de Santiago de Compostela.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 09/03/2004

Por Resolución do 29 de xullo de 1999 regulouse a compulsa e expedición de copias de documentos e achega de documentos ós procedementos na Universidade de Santiago de Compostela (DOG do 31 de agosto).
No Diario Oficial de Galicia do 11 de decembro de 2003 publicouse a Lei 6/2003, de taxas, prezos e exaccións reguladoras da Comunidade Autónoma de Galicia. Esta norma, aplicable á USC en virtude do seu artigo 3, establece importantes novidades que afectan o contido da antedita resolución. Deste xeito, modifícase a taxa por compulsa de documentos que pasa a ser de 1,20 euros o primeiro folio e 0,30 euros cada un dos folios seguintes (anexo I taxa 05 da antedita lei), así como que non se pode esixi-la taxa por servicios administrativos cando se trate de compulsas de documentos que os administrados deban achegar coas solicitudes, escritos ou comunicacións no ámbito de actuación dos rexistros, consonte co artigo 38.5º da LRXAP-PAC (artigo 21.2º da lei).
En consecuencia, faise necesario modifica-los artigos 6 e 23 da Resolución do 29 de xullo de 1999, pola que se regula a compulsa e expedición de copias de documentos e achegamento de documentos ós procedementos na USC.
Por todo o anterior, este rectorado resolveu:
Primeiro.-Modifica-lo artigo sexto da Resolución do 29 de xullo de 1999, do seguinte xeito:
«Sexto.-As taxas para aboar, de conformidade coa Lei 6/2003, de taxas, prezos e exaccións reguladoras da Comunidade Autónoma de Galicia, serán:
-1,20 euros o primeiro folio.
-0,30 euros por cada un dos folios seguintes».
Segundo.-Modifica-lo artigo vintetrés da Resolución do 29 de xullo de 1999, do seguinte xeito:
«Vintetrés.-Non se esixirá a taxa por servicios administrativos cando se trate de compulsas de documentos que se deban achegar a solicitudes, escritos ou comunicacións presentados polos administrados no ámbito de actuación dos rexistros consonte o disposto no artigo 38.5º da Lei 30/1992, do 26 de novembro, de réxime xurídico das administracións públicas e do procedemento administrativo común.
Así mesmo quedan exentos en todo caso do pagamento de taxas por compulsa aqueles documentos debidamente autenticados que deban ser entregados
na Universidade de Santiago de Compostela nos seguintes procedementos:
-Documentación xustificativa de requisitos para acceder ó Sistema de Residencias Integrado.
-Documentación xustificativa de requisitos para solicitar bolsa no sistema xeral.
-Documentación xustificativa de requisitos esixidos para a admisión de alumnos ou para a formalización da matrícula.
-Toda aquela documentación xustificativa de requisitos sempre que así se estableza expresamente na convocatoria reguladora».
O que se comunica para os efectos oportunos.
Santiago de Compostela, 10 de febreiro de 2004.
Senén Barro Ameneiro
Rector da Universidade de Santiago de Compostela
CORRECCIÓN de erros.-Decreto 30/2004, do 22 de xaneiro, polo que se crea a Xunta Consultiva do Parque Natural do Complexo Dunar de Corrubedo e Lagoas de Carregal e Vixán.
CONSELLERÍA DE MEDIO AMBIENTE — III. OUTRAS DISPOSICIÓNS — 09/03/2004

Advertido erro no citado decreto publicado no DOG nº 28, do martes 10 de febreiro de 2004, cómpre face-la seguinte corrección:
Na páxina 1.726, onde di: «o xefe de distrito forestal IV Barbanza», debe dicir: «o xefe de distrito ambiental IV Barbanza».
CORRECCIÓN de erros.-Decreto 31/2004, do 22 de xaneiro, polo que se crea a Xunta Consultiva do Parque Natural do Monte Aloia.
CONSELLERÍA DE MEDIO AMBIENTE — III. OUTRAS DISPOSICIÓNS — 09/03/2004

Advertido erro no citado decreto publicado no DOG nº 28, do martes 10 de febreiro de 2004, cómpre face-la seguinte corrección:
Na páxina 1.727 onde di: «o xefe de distrito forestal XVIII Vigo-Baixo Miño», debe dicir: «o xefe de distrito ambiental XVIII Vigo-Baixo Miño».
CORRECCIÓN de erros.-Decreto 32/2004, do 22 de xaneiro, polo que se crea a Xunta Consultiva do Parque Natural das Fragas do Eume.
CONSELLERÍA DE MEDIO AMBIENTE — III. OUTRAS DISPOSICIÓNS — 09/03/2004

Advertido erro no citado decreto publicado no DOG nº 28, do martes 10 de febreiro de 2004, cómpre face-la seguinte corrección:
Na páxina 1.728, onde di: «o xefe de distrito forestal I Ferrol», debe dicir: «o xefe de distrito ambiental I Ferrol».
CORRECCIÓN de erros.-Orde do 18 de febreiro de 2004 pola que se regula a concesión de axudas a entidades locais para a formulación de planeamento urbanístico.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 09/03/2004

Advertido erro de omisión do modelo de solicitude do anexo I na Orde do 18 de febreiro de 2004 pola
que se regula a concesión de axudas a entidades locais para a formulación de planeamento urbanístico de acordo co artigo 5.1º, reprodúcese o modelo do anexo I que debería estar incluído na publicación da Orde do 18 de febreiro de 2004, publicada no Diario Oficial de Galicia nº 43, do 2 de marzo.
O prazo para a presentación de solicitudes será de corenta días naturais, contados a partir do seguinte ó da publicación desta corrección de erros no Diario Oficial de Galicia.
CONSELLERÍA DE XUSTIZA, INTERIOR E ADMINISTRACIÓN
LOCAL
ORDE do 12 de febreiro de 2004 pola que se declara de interese galego a Fundación de Daño Cerebral (Fudace) e se ordena a súa inscrición no Rexistro de Fundacións de Interese Galego.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 05/03/2004

Con data do 24 de novembro de 2003 foi publicada no Diario Oficial de Galicia a orde da Consellería da Presidencia, Relacións Institucionais e Administración Pública, do 13 de novembro de 2003, pola que se clasifica como benéfico-social a Fundación de Daño Cerebral (Fudace), adscribíndoa á Consellería de Asuntos Sociais, Emprego y Relacións Laborais, que exercerá plenamente o protectorado sobre ela.
O obxecto da fundación , segundo establece o artigo 4 dos seus estatutos, consiste na articulación de medidas asistenciais, prelaborais, laborais ou formativas para os paralíticos cerebrais e grandes discapacitados físicos e psíquicos que acrediten a súa condicion legal de minusválidos, e proxéctase inicialmente na provincia de Lugo.
Por todo isto, en virtude das competencias que me confiere o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego, e no Decreto 8/2003 do 18 de xaneiro, polo que se modifica a estructura orgánica da Xunta de Galicia,
DISPOÑO:
Primeiro.-Declarar de interese galego a Fundación de Daño Cerebral (Fudace), ó cumpriren os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación de Daño Cerebral (Fudace), no Rexistro de Fundacións de Interese Galego, sección da Consellería de Asuntos Sociais, Emprego e Relacións Laborais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servicios, quedando obrigada ante o protectorado a lle render contas anualmente e xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento con anterioridade ó inicio do exercicio económico para o que se formula, e debendo solicita-las preceptivas autorizacións cando sexan necesarias.
Santiago de Compostela, 12 de febreiro de 2004.
María José Cimadevila Cea
Conselleira de Asuntos Sociais,
Emprego e Relacións Laborais
ORDE do 12 de febreiro de 2004 pola que se declara de interese galego a Fundación Fernández Espín e se ordena a súa inscrición no Rexistro de Fundacións de Interese Galego.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 05/03/2004

Con data do 28 de novembro de 2003 foi publicada no Diario Oficial de Galicia a orde da Consellería da Presidencia, Relacións Institucionais e Administración Pública, do 20 de novembro de 2003, pola que se clasifica como benéfico-social a Fundación Fernández Espín, adscribíndoa á Consellería de Asuntos Sociais, Emprego e Relacións Laborais, que exercerá plenamente o protectorado sobre ela.
O obxecto da fundación, segundo establece o artigo 6 dos seus estatutos, é facilitarlles ó xubilados, anciáns e desvalidos un lugar de recreo e, se é o caso, residencia para o seu benestar e o da comunidade á que pertencen, remediando na medida do posible as necesidades da xente de idade, así como facilitarlle á infancia ensinanzas complementarias ás recibidas nas escolas ordinarias.
Por todo isto, en virtude das competencias que me confiere o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego, e no Decreto 8/2003, do 18 de xaneiro, polo que se modifica a estructura orgánica da Xunta de Galicia.
DISPOÑO:
Primeiro.-Declarar de interese galego a Fundación Fernández Espín, ó cumpriren os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Fernández Espín, no Rexistro de Fundacións de Interese Galego, sección da Consellería de Asuntos Sociais, Emprego e Relacións Laborais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servicios, quedando obrigada ante o protectorado a lle render contas anualmente e xustificar, a través dunha memoria anual, o cumprimento das cargas fundacionais, así como a pre
sentarlle o proxecto de orzamento con anterioridade ó inicio do exercicio económico para o que se formula, e debendo solicita-las preceptivas autorizacións cando sexan necesarias.
Santiago de Compostela, 12 de febreiro de 2004.
María José Cimadevila Cea
Conselleira de Asuntos Sociais,
Emprego e Relacións Laborais
RESOLUCIÓN do 27 de febreiro de 2004 pola que se ordena a publicación do acordo do Consello da Xunta de Galicia do 26 de febreiro de 2004, polo que se aproba a modificación da relación de postos de traballo da Consellería de Sanidade.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 05/03/2004

A necesidade de mante-las medidas especiais de prevención adoptadas pola Consellería de Sanidade con ocasión de facer fronte á transmisión de encefalopatía esponxiforme bovina fai necesaria a modificación da súa actual relación de postos de traballo.
En consecuencia, por proposta da Consellería de Sanidade, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do vinteseis de febreiro de dous mil catro, adoptou o seguinte,
ACORDO:
Primeiro.-Modifica-la relación de postos de traballo da Consellería de Sanidade, nos termos que se sinalan no anexo ó presente acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do vinteseis de febreiro de dous mil catro, relativo á modificación da relación de postos de traballo da Consellería de Sanidade, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 27 de febreiro de 2004.
Jaime Pita Varela
Conselleiro da Presidencia, Relacións
Institucionais e Administración Pública
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 8 de xaneiro de 2004, da Delegación Provincial de Lugo, pola que se dispón o rexistro, o depósito e a publicación, no Diario Oficial de Galicia, das táboas salariais para o ano 2003 do convenio colectivo de ámbito provincial para o sector de hostalería.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 17/03/2004

Visto o acordo para a revisión das táboas salariais para o ano 2003 do convenio colectivo para o sector hostaleria (código 2700325), asinado o día 14 de novembro de 2003, pola representación da Asociación Provincial de Empresarios de Hostalería da Provincia de Lugo e das centrais sindicais UGT (46,5%), CC.OO. (32,6%), CIG (14%) e de conformidade co disposto no artigo 90, números 2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de
maio, sobre rexistro e depósito de convenios colectivos de traballo.
Esta delegacion provincial,
ACORDA:
Primeiro.-Ordena-la inscrición do citado convenio colectivo no rexistro de convenios desta delegación, así como o seu depósito.
Segundo.-Remiti-lo texto do citado convenio á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia.
Lugo, 8 de xaneiro de 2004.
Ana Chao Vázquez
Delegada provincial de Lugo
RESOLUCIÓN do 11 de marzo de 2004 pola que se engade unha entidade financeira colaboradora ao convenio de apoio financeiro 2004-2006 ás pequenas e medianas empresas subscrito entre o Instituto Galego de Promoción Económica (Igape) e diversas entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 29/03/2004

Con data do 26 de xaneiro, o Instituto Galego de Promoción Económica (Igape) e 22 entidades financeiras asinaron un convenio coa finalidade de establecer liñas de financiamento subsidiadas para pequenas e medianas empresas, publicado mediante Resolución do 27 de xaneiro de 2004 (DOG nº 20, do 30 de xaneiro).
Xunto co texto do devandito convenio publicouse a relación de entidades financeiras que o subscribiron.
Ratificada o 3 de febreiro de 2004 a participación da entidade financeira Barclays Bank, S.A. procede facelo público.
Polo que antecede, en virtude das facultades que teño conferidas mediante o artigo 12 a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1º a) do Decreto 317/1992, do 12 de novembro, polo que se aproba o Regulamento do Instituto Galego de Promoción Económica,
RESOLVO:
Engadir a entidade financeira Barclays Bank, S.A. á relación de entidades financeiras colaboradoras que subscribiron o convenio de apoio financeiro 2004-2006 ás pequenas e medianas empresas entre o Instituto Galego de Promoción Económica (Igape) e diversas entidades financeiras.
Santiago de Compostela, 11 de marzo de 2004.
Margarita Rodríguez Rama
Directora xeral do Instituto Galego de Promoción
Económica
RESOLUCIÓN do 11 de marzo de 2004 pola que se engade unha entidade financeira colaboradora ao convenio de apoio financeiro 2004-2006 aos investimentos das pequenas e medianas empresas financiado, mediante contratos de arrendamento financeiro, subscrito entre o Instituto Galego de Promoción Económica (Igape) e diversas entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 29/03/2004

Con data do 26 de xaneiro, o Instituto Galego de Promoción Económica (Igape) e 17 entidades financeiras asinaron un convenio coa finalidade de establecer liñas de financiamento subsidiadas, mediante contratos de arrendamento financeiro, para pequenas e medianas empresas, publicado mediante Resolución do 27 de xaneiro de 2004 (DOG nº 20, do 30 de xaneiro).
Xunto co texto do devandito convenio publicouse a relación de entidades financeiras que o subscribiron.
Ratificado o 3 de febreiro de 2004 a participación da entidade financeira Barclays Bank, S.A. procede facelo público.
Polo que antecede, en virtude das facultades que teño conferidas mediante o artigo 12 a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1º a) do Decreto 317/1992, do 12 de novembro, polo que se aproba o Regulamento do Instituto Galego de Promoción Económica,
RESOLVO:
Engadir a entidade financeira Barclays Bank, S.A. á relación de entidades financeiras colaboradoras que subscribiron o convenio de apoio financeiro 2004-2006 aos investimentos das pequenas e medianas empresas financiado, mediante contratos de arrendamento financeiro, subscrito entre o Instituto Galego de Promoción Económica (Igape) e diversas entidades financeiras.
Santiago de Compostela, 11 de marzo de 2004.
Margarita Rodríguez Rama
Directora xeral do Instituto Galego de Promoción
Económica
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 10 de marzo de 2004 pola que se determina o importe máximo das axudas que se poderán outorgar no exercicio orzamentario de 2004 ó abeiro do Decreto 233/2003, do 3 de abril, de axudas ós concellos para a infravivenda rural.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 22/03/2004

O Decreto 233/2003, do 3 de abril, constitúe o novo marco normativo polo que se regula a concesión de axudas ós concellos para a infravivenda rural.
O seu artigo 5 dispón que estas axudas se atenderán da forma que será establecida mediante ordes anuais da Consellería de Política Territorial, Obras Públicas e Vivenda que cuantificarán as dispoñibilidades orzamentarias que poidan consignarse en cada exercicio económico.
A súa disposición derradeira primeira faculta o conselleiro de Política Territorial, Obras Públicas e Vivenda para dictar, no marco das súas competencias, as disposicións necesarias para o desenvolvemento e aplicación do referido decreto.
En uso da referida autorización,
DISPOÑO:
Artigo único.-Para os efectos do disposto no artigo 5º do Decreto 233/2003, do 3 de abril, determínase:
1. A aplicación do estado de gastos dos orzamentos xerais da Comunidade Autónoma de Galicia para o ano 2004, onde figuran os créditos con cargo ós que serán atendidas as axudas do Decreto 233/2003 é a 06.60.331A.760.0.
2. O importe máximo destas axudas que se poderán outorgar dentro do exercicio orzamentario de 2004 será de 1.700.000 euros.
3. O importe máximo destas axudas poderá incrementarse en función das solicitudes que obteñan a declaración definitiva de rehabilitación protexida e en función das dispoñibilidades orzamentarias con cargo á mesma aplicación.
Disposición derradeira
Única.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 10 de marzo de 2004.
Alberto Núñez Feijóo
Conselleiro de Política Territorial, Obras
Públicas e Vivenda
DECRETO 64/2004, do 11 de marzo, polo que se acepta o cambio de titularidade da travesía de Mera na estrada autonómica AC-173 Perillo (N-VI)-Mera (AC-163) a prol do Concello de Oleiros.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/03/2004

Con data do 26 de xaneiro de 2004, a Subdirección Xeral de Estradas da Consellería de Política Territorial, Obras Públicas e Vivenda proponlle ó Concello de Oleiros o cambio de titularidade do treito da estrada AC-173 afectado polo proxecto de adecuación ambiental do bordo marítimo de Mera.
Con data 29 de xaneiro de 2004 o alcalde de Oleiros manifesta a súa conformidade coa proposta da Subdirección Xeral de Estradas.
Con data do 3 de marzo de 2004 asinouse o acordo para o cambio de titularidade da travesía de Mera entre o alcalde-presidente do Concello de Oleiros e o conselleiro de Política Territorial, Obras Públicas e Vivenda.
Conforme o sinalado no artigo 5 da Lei 4/1994, do 14 de setembro, de estradas de Galicia, tras o acordo entre as administracións afectadas, por proposta do conselleiro de Política Territorial, Obras Públicas e Vivenda e logo de deliberación da Xunta de Galicia en reunión do día once de marzo de dous mil catro,
DISPÓN:
Artigo 1º
O cambio de titularidade a prol do Concello de Oleiros da travesía de Mera na estrada autonómica AC-173 Perillo (N-VI)-Mera (AC-163) que comeza no p.k. 9,352 e remata no p.k. 9,855, lugar que pola súa vez marca a fin da estrada AC-173 e o inicio da estrada AC-163.
Artigo 2º
Unha vez realizado o cambio de titularidade, corresponderanlle ao Concello de Oleiros todas as actividades de xestión, mantemento, conservación e explotación das vías.
Disposición derradeira
O presente decreto entrará en vigor o día seguinte ao da súa publicación no Diario Oficial de Galicia.
Santiago de Compostela, once de marzo de dous mil catro.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas
e Vivenda
RESOLUCIÓN do 26 de febreiro de 2004 pola que se convocan probas de selección de alumnos para a promoción 2004/2006 para a Sección de Especialización da Escola de Altos Estudios Musicais de Galicia.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 23/03/2004

O Decreto 270/1997, do 18 de setembro, polo que se crea a Escola de Altos Estudios Musicais de Galicia (EAEM) (DOG nº 191, do 3 de outubro) recolle, dentro do funcionamento da escola, a Sección de
Especialización. Nesta sección preténdese achegar ó panorama dos estudios musicais na Comunidade Autónoma de Galicia a oportunidade de perfeccionamento instrumental dos novos valores, nas súas distintas especialidades, mediante a formación individualizada para a súa integración profesional ó máis alto nivel.
Con esta finalidade, o IGAEM convoca probas de admisión e selección de alumnos cara á vindeira promoción 2004/2006, que se celebrarán os días 8 e 9 de maio de 2004 no Auditorio de Galicia en Santiago de Compostela, sito na avda. do Burgo das Nacións s/n, nas especialidades de violín, viola, violonchelo, contrabaixo, frauta, óboe, clarinete, fagot, trompa, trompeta, trombón e percusión.
As bases da convocatoria poderán ser examinadas e/ou solicitado o seu envío por correo na sede administrativa do IGAEM (Pavillón de Galicia; San Lázaro s/n, Santiago de Compostela). As solicitudes poderán presentarse ata o día 26 de abril de 2004 no rexistro do IGAEM, ben persoalmente, ben por calquera dos medios establecidos no artigo 38.4º da Lei de réxime xurídico das administracións públicas e do procedemento administrativo común. Quen opte por presenta-la súa solicitude nun rexistro diferente ó do IGAEM, deberá comunicalo por telegrama ou fax dentro do prazo.
As solicitudes irán acompañadas da seguinte documentación:
1. Dúas copias das obras para interpretar libremente coa parte de piano, se a ten.
2. Fotocopia do título de grao medio ou superior, ou da certificación de estudios correspondente, ou declaración persoal del.
3. Fotocopia do DNI ou equivalente.
4. Curriculum vitae e fotocopia da documentación acreditativa dos méritos que se aleguen.
5. Fotocopia do certificado de residencia ou declaración persoal del.
6. Unha fotografía tamaño carné.
Soamente se lles pedirán documentos orixinais ou compulsados ós alumnos que superen as probas, no momento de formaliza-la matrícula, sendo entón imprescindible a súa presentación.
Rematado o prazo de presentación de solicitudes, será publicada unha relación provisional de admitidos no taboleiro de anuncios do IGAEM e no da EAEM. Establecerase un prazo de 5 días hábiles para que os aspirantes emenden a falta de documentación preceptiva.
O día 4 de maio de 2004 serán expostos, no taboleiro de anuncios do IGAEM e no da EAEM, os horarios das probas para cada un dos instrumentos.
Santiago de Compostela, 26 de febreiro de 2004.
José Manuel Soto
Xerente do Instituto Galego das Artes
Escénicas e Musicais
RESOLUCIÓN do 12 de febreiro de 2004, da Dirección Xeral de Relacións Laborais, pola que se dispón o rexistro e a publicación, no Diario Oficial de Galicia, da revisión salarial do convenio colectivo para perruquerías de donas, cabaleiros, unisex e beleza.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 23/03/2004

Visto o texto para a revisión salarial do convenio colectivo para perruquerías de donas, cabaleiros, unisex e beleza, que subscribiu a comisión mixta paritaria do referido convenio o 12 de xaneiro de 2004, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo, a Dirección Xeral de Relacións Laborais
ACORDA:
Primeiro.-Ordena-la inscrición da devandita revisión salarial no rexistro xeral de convenios desta dirección xeral.
Segundo.-Remiti-lo texto orixinal ó correspondente servicio deste centro directivo.
Terceiro.-Dispoñe-la súa publicación no Diario Oficial de Galicia.
Santiago de Compostela, 12 de febreiro de 2004.
José Vázquez Portomeñe
Director xeral de Relacións Laborais
ANEXO
A comisión mixta paritaria do convenio colectivo de perruquerías de donas, cabaleiros, unisex e beleza, na xuntanza do 12 de xaneiro de 2004, adoptou o acordo de modificación da táboa salarial actualizada nun 3%.
Segundo o disposto no artigo 22 do presente convenio, os salarios dos traballadores do sector quedan fixados nas contías establecidas na táboa anexa.
Ano 2004
Grupo profesionalSalario base
-Grupo profesional I
Recepcionista536,82 euros
Telefonista536,82 euros
Ordenanza536,82 euros
-Grupo profesional II
Oficial 2ª e oficial administrativo541,06 euros
Oficial 3ª541,06 euros
Axudante541,06 euros
Masaxista541,06 euros
Grupo profesionalSalario base
Manicura, pedicura, depilación541,06 euros
Esteticista541,06 euros
Caixeira541,06 euros
Vendedores541,06 euros
-Grupo profesional III
Oficial 1ª565,47 euros
Encargada de salón565,47 euros
ORDE do 25 de febreiro de 2004 pola que se lle autoriza a ampliación dunha unidade do segundo ciclo de educación infantil ó centro privado Casa del Niño de Santiago de Compostela (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/03/2004

Examinado o expediente presentado polo centro privado Casa del Niño de Santiago de Compostela (A Coruña), en que solicita a ampliación dunha unidade do segundo ciclo de educación infantil.
Tendo en conta que o expediente foi tramitado pola Delegación Provincial da Coruña, quen o remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro, de calidade da educación; o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Centros e Ordenación Educativa,
DISPÓN:
Autoriza-la ampliación dunha unidade do segundo ciclo de educación infantil ó centro privado Casa del Niño de Santiago de Compostela (A Coruña), segundo os datos que se relacionan no anexo desta orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 25 de febreiro de 2004.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Santiago de Compostela.
Localidade: Santiago de Compostela.
Enderezo: Canteira de Arriba nº 17-San Lázaro.
Denominación: centro privado Casa del Niño.
Titular: Ramón Taboada Vina.
Código do centro: 15015366.
Nivel: educación infantil-2º ciclo.
Unidades de que constaba: 5.
Unidades novas autorizadas: 1.
Total de unidades autorizadas: 6.
CONSELLERÍA DE POLÍTICA AGROALIMENTARIA E
DESENVOLVEMENTO RURAL
DECRETO 58/2004, do 25 de marzo, de asunción dos medios transferidos á Comunidade Autónoma de Galicia, mediante o Real decreto 366/2004, do 5 de marzo, sobre ampliación dos medios adscritos á xestión encomendada en materia de agricultura (FEGA), traspasados á Comunidade Autónoma de Galicia polo Real decreto 1790/1996, do 19 de xullo, e a súa asignación ao Fondo Galego de Garantía Agraria, organismo autónomo adscrito á Consellería de Política Agroalimentaria e Desenvolvemento Rural.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — I. DISPOSICIÓNS XERAIS — 26/03/2004

Polo Real decreto 366/2004, do 5 de marzo, traspásanse da Administración do Estado á Comunidade Autónoma de Galicia os medios adscritos á xestión encomendada en materia de agricultura (FEGA), traspasados á Comunidade Autónoma de Galicia polo Real decreto 1790/1996, do 19 de xullo.
Procede, en virtude do citado traspaso, asumir de forma expresa tales medios nos termos e condicións especificados no acordo da Comisión Mixta de Transferencias e asignalos aos órganos correspondentes da Administración autonómica galega.
Na súa virtude, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día vinte e cinco de marzo de dous mil catro,
DISPOÑO:
Artigo 1º
Quedan asumidos os medios traspasados pola Administración do Estado á Comunidade Autónoma
de Galicia en virtude do Real decreto 366/2004, do 5 de marzo, polo que se amplían os medios adscritos á xestión encomendada en materia de agricultura (FEGA), traspasados á Comunidade Autónoma de Galicia polo Real decreto 1790/1996, do 19 de xullo, nos termos e condicións especificados no acordo da Comisión Mixta de Transferencias publicado como anexo ao dito real decreto.
Artigo 2º
Asígnanselle ó Fondo Galego de Garantía Agraria, organismo autónomo adscrito á Consellería de Política Agroalimentaria e Desenvolvemento Rural os medios asumidos de conformidade co disposto no artigo anterior.
Disposicións derradeiras
Primeira.-Facúltase o conselleiro de Política Agroalimentaria e Desenvolvemento Rural para ditar cantas disposicións sexan necesarias para o desenvolvemento e execución do presente decreto e para adoptar as medidas precisas para a plena efectividade e executividade práctica dos medios traspasados.
Segunda.-Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e cinco de marzo de dous mil catro.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais
e Administración Pública
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 57/2004, do 25 de marzo, de asunción das funcións e servizos transferidos á Comunidade Autónoma de Galicia, mediante o Real decreto 367/2004, do 5 de marzo, sobre ampliación das funcións e servizos traspasados á Comunidade Autónoma de Galicia en materia de educación (escolas viaxeiras) e a súa asignación á Consellería de Educación e Ordenación Universitaria.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — I. DISPOSICIÓNS XERAIS — 26/03/2004

Polo Real decreto 367/2004, do 5 de marzo, amplíanse as funcións e servizos traspasados pola Administración do Estado á Comunidade Autónoma de Galicia en materia de educación (escolas viaxeiras).
Procede, en virtude do citado traspaso, asumir de forma expresa tales funcións e servizos nos termos e condicións especificadas no acordo da Comisión Mixta de Transferencias e asignalos aos órganos correspondentes da Administración autonómica galega.
Na súa virtude, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día vinte e cinco de marzo de dous mil catro,
DISPOÑO:
Artigo 1º
Quedan asumidas as funcións e servizos traspasados pola Administración do Estado á Comunidade Autónoma de Galicia en virtude do Real decreto 367/2004, do 5 de marzo, polo que se amplían as funcións e servizos á Comunidade Autónoma de Galicia en materia de educación (escolas viaxeiras).
Artigo 2º
1. Asígnanselle á Consellería de Educación e Ordenación Universitaria as funcións e servizos asumidos de conformidade co disposto no artigo anterior.
2. Os órganos da Consellería de Educación e Ordenación Universitaria exercerán as atribucións que
lles correspondan conforme as normas que regulan a súa estrutura.
Disposicións derradeiras
Primeira.-Facúltase o conselleiro de Educación e Ordenación Universitaria para ditar cantas disposicións sexan necesarias para o desenvolvemento e execución deste decreto e para adoptar as medidas precisas para a plena efectividade e executividade práctica das funcións e servizos traspasados.
Segunda.-Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e cinco de marzo de dous mil catro.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais
e Administración Pública
DECRETO 56/2004, do 25 de marzo, de asunción das funcións e servizos transferidos á Comunidade Autónoma de Galicia, mediante o Real decreto 368/2004, do 5 de marzo, sobre ampliación dos medios patrimoniais traspasados á Comunidade Autónoma de Galicia polo Real decreto 3317/1982, do 24 de xullo, en materia de estradas e a súa asignación á Consellería de Política Territorial, Obras Públicas e Vivenda.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — I. DISPOSICIÓNS XERAIS — 26/03/2004

Polo Real decreto 368/2004, do 5 de marzo, amplíanse os medios patrimoniais traspasados pola Administración do Estado á Comunidade Autónoma de Galicia polo Real decreto 3317/1982, do 24 de xullo, en materia de estradas.
Procede, en virtude do citado traspaso, asumir de forma expresa tales medios patrimoniais nos termos e condicións especificadas no acordo da Comisión Mixta de Transferencias e asignalos aos órganos correspondentes da Administración autonómica galega.
Na súa virtude, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día vinte e cinco de marzo de dous mil catro,
DISPOÑO:
Artigo 1º
Quedan asumidos os medios patrimoniais traspasados pola Administración do Estado á Comunidade Autónoma de Galicia en virtude do Real decreto 368/2004, do 5 de marzo, polo que se amplían os medios patrimoniais traspasados pola Administración do Estado á Comunidade Autónoma de Galicia en materia de estradas.
Artigo 2º
1. Asígnanselle á Consellería de Política Territorial, Obras Públicas e Vivenda os medios patrimoniais asumidos de conformidade co disposto no artigo anterior.
2. Os órganos da Consellería de Política Territorial, Obras Públicas e Vivenda exercerán as atribucións que lles correspondan conforme as normas que regulan a súa estrutura.
Disposicións derradeiras
Primeira.-Facúltase o conselleiro de Política Territorial, Obras Públicas e Vivenda para ditar cantas disposicións sexan necesarias para o desenvolvemento e execución deste decreto e para adoptar as
medidas precisas para a plena efectividade e executividade práctica das funcións e servizos traspasados.
Segunda.-Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e cinco de marzo de dous mil catro.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais
e Administración Pública
RESOLUCIÓN do 8 de marzo de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores San Martiño de Bueu, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 31/03/2004

Examinada a adaptación dos estatutos da Confraría de Pescadores San Martiño de Bueu ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 25 de xaneiro de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ao rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores San Martiño de Bueu que consta de 94 artigos, unha disposición adicional, unha derrogatoria, e unha derradeira (59 páxinas), inscribila no Rexistro de Confrarías e das súas federacións no folio 9 do libro 1º e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 8 de marzo de 2004.
Rosa Mª Quintana Carballo
Directora xeral de Innovación e Desenvolvemento
Pesqueiro
CONSELLERÍA DE XUSTIZA, INTERIOR E ADMINISTRACIÓN
LOCAL
DECRETO 61/2004, do 25 de marzo, polo que se crea o centro residencial de atención a persoas maiores Volta do Castro, no concello de Santiago de Compostela.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 26/03/2004

O artigo 27.23º do Estatuto de autonomía para Galicia, en concordancia co artigo 148.1º 20 da Constitución Española, establece a competencia exclusiva da Comunidade Autónoma no ámbito da asistencia social.
En virtude desta atribución competencial, o Parlamento de Galicia aprobou a Lei 4/1993, do 14 de abril, de servicios sociais, pola que se ordenan e regulan os aspectos básicos dun sistema integrado de servizos sociais como servizo público da Comunidade Autónoma de Galicia, estruturado en dous niveis de atención: primaria e especializada.
A dita norma veu regular os servizos sociais de atención especializada dirixidos ao colectivo de persoas maiores e establecer determinados programas e equipamentos, entre os que figuran as residencias e os centros de atención diúrna, encamiñados a acadar a atención integral, a autonomía persoal e a participación social deste sector poboacional.
En desenvolvemento da lei, e co fin de garantir a adecuada prestación dos servizos, controlar a calidade da atención e recoñecer os dereitos e deberes dos usuarios, aprobouse o Decreto 243/1995, do 28 de xullo, de autorización e acreditación de centros de servizos sociais. Esta disposición regula a obrigatoriedade de obter autorización administrativa previa para a creación ou modificación dos equipamentos sociais, así como para o inicio ou cesamento das súas actividades, especificando os requisitos xerais que eles deben cumprir.
Neste sentido, segundo o disposto no artigo 29 da Lei 4/1993, de servizos sociais, e no artigo 6 do Decreto 243/1995, para a creación de centros de servizos sociais propios da Administración autonómica, será necesaria unha norma con rango de decreto.
En consecuencia, por proposta da conselleira de Asuntos Sociais, Emprego e Relacións Laborais e logo de deliberación do Consello da Xunta de Galicia na súa reunión do día vinte e cinco de marzo de dous mil catro,
DISPOÑO:
Artigo único.-Créase o centro residencial de atención a persoas maiores Volta do Castro, no concello de Santiago de Compostela.
Disposicións derradeiras
Primeira.-Autorízase a conselleira de Asuntos Sociais, Emprego e Relacións Laborais para o desenvolvemento e execución do presente decreto.
Segunda.-A presente disposición entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e cinco de marzo de dous mil catro.
Manuel Fraga Iribarne
Presidente
Mª José Cimadevila Cea
Conselleira de Asuntos Sociais, Emprego e Relacións
Laborais
ORDE do 22 de marzo de 2004 pola que se anuncia a adxudicación de catro bolsas de colaboración en proxectos de investigación que se desenvolven no Centro Ramón Piñeiro para a Investigación en Humanidades, convocada por Orde do 18 de decembro de 2003 (Diario Oficial de Galicia número 249, do 24 de decembro).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/03/2004

Con sustentación na proposta contida na acta da sesión celebrada o día 10 de marzo de 2004 pola comisión seleccionadora para a adxudicación de catro bolsas de colaboración en diversos proxectos de investigación que se van desenvolver no Centro Ramón Piñeiro para a Investigación en Humanidades, segundo a convocatoria anunciada pola Consellería de Educación e Ordenación Universitaria no DOG nº 249, do 24 de decembro de 2003, e de conformidade co establecido na base sexta da referida orde de convocatoria, esta consellería
RESOLVE:
Primeiro.-Conceder catro bolsas de colaboración para os distintos proxectos de investigación que se
desenvolverán no Centro Ramón Piñeiro para a Investigación en Humanidades, segundo se detallan no anexo desta resolución.
No caso de producirse algunha renuncia procederase a adxudicarlles a mencionada bolsa a outros candidatos/as, se os houbese, de acordo coa relación de suplentes que se inclúe no anexo da presente resolución.
Segundo.-De acordo co establecido na base terceira da convocatoria, a asignación mensual das bolsas ás que se refire o punto anterior será de 758,89 euros mensuais, coa retención fiscal que corresponda, durante o período comprendido entre o 1 de abril e o 31 de decembro de 2004.
Terceira.-Contra esta resolución, que pon fin á vía administrativa, poderá interpoñerse recurso postestativo de reposición ante o mesmo órgano que resolveu, no prazo de un mes contado a partir do día seguinte ao da notificación desta resolución ou ben os interesados poderán presentar directamente recurso contencioso-administrativo ante a Sala do
Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da notificación desta resolución. En todo caso non se poderá interpoñer recurso contencioso-administrativo ata que sexa resolto expresamente ou se producise a desestimación presunta do recurso de reposición.
Santiago de Compostela, 22 de marzo de 2004.
Celso Currás Fernández
Conselleiro de Educación e Ordenación
Universitaria
ANEXO
Apelidos e nome das/os bolseiras/os
NIF
Proxecto I: Terminoloxía científico-técnica.
Feijoo García, Jorge
44812679P
Suplentes:
Domínguez Araújo, Lara
36156712E
Pino Ramos, Sara
35470676F
García Becerra, Olalla
44827919E
Proxecto II: Síntese de voz en galego.
Iglesias Iglesias, Gonzalo José
36140875D
Suplentes:
Deserta
Proxecto III: Diccionarios de literatura.
Rodríguez González, Norma
34265920Z
Suplentes:
García Seijas, Nazaret
77594889L
González Miranda, Marta
76909129G
Proxecto IV: Síntese de voz en galego.
García Candeira, Margarita
52459730L
Suplentes:
Gómez García, Lidia
44813603N
Diéguez Diéguez, Concepción
33346469B
Artime Omil, Carmen
76932245M
RESOLUCIÓN do 25 de marzo de 2004, da Dirección Xeral da Función Pública, pola que se fan públicas as listas provisionais das axudas aprobadas e denegadas da prestación de estudos por fillo do Fondo de Acción Social para o exercicio de 2003 para o persoal ao servizo da Administración da Xunta de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 31/03/2004

De conformidade co establecido no punto dous das normas xerais de procedemento do acordo subscrito en Santiago de Compostela o 23 de xullo de 2003 polos representantes da Administración autonómica e as organizacións sindicais CC.OO., UGT e CSI-CSIF representadas na Mesa Xeral de Negociación de funcionarios e no Comité Intercentros do persoal laboral, así como na Comisión de Concesión das Axudas de Acción Social, aprobado polo Consello da Xunta de Galicia o 11 de setembro de 2003 e publicado por Resolución do 17 de setembro de 2003 (Diario Oficial de Galicia nº 183, do 22 de setembro), da Dirección Xeral de Relacións Laborais, deben publicarse as listas provisionais de admitidos e excluídos da axuda do Fondo de Acción Social para o exercicio de 2003 correspondente a estudos por fillo.
De conformidade con isto, esta dirección xeral
RESOLVE:
Primeiro.-Facer públicas as listas provisionais das solicitudes aprobadas e denegadas da prestación correspondente á continxencia de estudos por fillo do Fondo de Acción Social do ano 2003, que están expostas no taboleiro de anuncios de todas as consellerías, así como nas delegacións provinciais e relativas ao seu persoal.
Segundo.-Contra as ditas listas os interesados poderán presentar reclamacións e, se é o caso, documentos de reparación de faltas e erros no prazo de dez días hábiles contados desde o día seguinte ao da publicación desta resolución no Diario Oficial de Galicia, de acordo co establecido no artigo 71 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, e no punto 2 da norma xeral de procedemento do acordo sobre criterios de repartición do Fondo de Acción Social para o exercicio de 2003 (Diario Oficial de Galicia nº 183, do 22 de setembro) no rexistro xeral da Consellería da Presidencia, Relacións Institucionais e Administración Pública, nas delegacións provinciais das distintas consellerías e nas oficinas de correos, segundo establece o artigo 38 da mencionada Lei 30/1992, do 26 de novembro, e dirixiranse á directora xeral da Función Pública da Consellería da Presidencia,
Relacións Institucionais e Administración Pública (edificio administrativo San Caetano), 15771-Santiago de Compostela.
Santiago de Compostela, 25 de marzo de 2004.
Belén Prado Sanjurjo
Directora xeral da Función Pública